Razpis za delovno mesto upravnega uslužbenca v operativnih enotah

Začasni uslužbenec (v razredu AD 8 v skladu s členom 2(f)) – za oblikovanje rezervnega seznama – ERA/AD/2017/001-OPE

|  |
| --- |
| *OPIS DELOVNIH NALOG* |
| Zaposleni bo delal v eni od operativnih enot agencije in bo odgovoren vodji svoje enote.  Zaradi občutljivosti delovnega mesta se od izbranega kandidata zahteva varovanje zaupnosti podatkov.  Glavne naloge in odgovornosti:  **Organizacija in vodenje zaposlenih in dejavnosti:**   * predlaganje in spremljanje organizacije posameznega sektorja znotraj svoje enote, da se učinkovito razdelijo naloge in odgovornosti med osebjem ob izvajanju dejavnosti sektorja, zlasti: * vodenje in upravljanje posameznega sektorja znotraj svoje enote, poročanje vodji enote, doseganje pričakovanih rezultatov in zagotavljanje, da zaposleni v sektorju opravijo potrebno delo v zvezi ustreznimi deli delovnega programa enote, skrb za izpolnjevanje nalog in ciljev agencije, omogočanje zaposlenim, da izkoristijo vse svoje zmožnosti; * načrtovanje, nadziranje in spremljanje kakovosti dela, ki ga opravi sektor; * sodelovanje pri vodstvenem delu enote, da se zagotovi uporaba skladnih pristopov sektorjev znotraj enote; * zagotavljanje strokovnega znanja glede tirnih vozil in/ali izdajanja dovoljenj za vozila drugim sektorjem in enotam, kadar je to potrebno za njihovo delovanje; * opredelitev potrebne usposobljenosti in profila zaposlenih glede na pričakovane naloge v sektorju; * spremljanje in ocenjevanje izpolnjevanja ciljev in uspešnosti zaposlenih z uporabo ustreznih meril/kazalnikov in poročanje vodji enote o doseženih rezultatih; * skrb za medosebno sporazumevanje z zaposlenimi v sektorju in zagotavljanje, da ti dobijo potrebne informacije in priložnost podati povratne informacije v zvezi s svojim delom in dejavnostmi.   **Oblikovanje politik in zunanji odnosi:**   * prispevanje k strateškemu načrtovanju agencije in oblikovanju politik; * predlaganje nalog in ciljev sektorja znotraj enote in agencije; * sodelovanje z Evropsko komisijo ter drugimi institucijami in organi v zvezi z zadevami, za katere je agencija odgovorna; * predstavljanje enote/agencije na notranjih in zunanjih srečanjih, dogodkih in v delovnih skupinah; * svetovanje, izvajanje analiz, pripravljanje poročil in priporočil ali načrtovanje pobud na zahtevo vodje enote. |

|  |
| --- |
| *POKLICNE KVALIFIKACIJE IN DRUGE ZAHTEVE* |
| V izbirni postopek bodo vključeni kandidati, ki bodo do izteka roka za prijavo izpolnjevali vsa spodaj navedena merila o izpolnjevanju pogojev:  **MERILA O IZPOLNJEVANJU POGOJEV**   * stopnja izobrazbe, ki ustreza z diplomo potrjenemu zaključenemu univerzitetnemu študiju, ki običajno traja 4 leta ali več in ki mu je sledilo vsaj 12 let delovnih izkušenj; * **ALI** * stopnja izobrazbe, ki ustreza z diplomo potrjenemu zaključenemu univerzitetnemu študiju, ki običajno traja 3 leta ali več in ki mu je sledilo vsaj 13 let delovnih izkušenj;   **ALI**   * poklicno usposabljanje na enakovredni ravni, če je to v interesu službe. Univerzitetni študij mora biti s področja tehničnih ved, znanosti ali podobnega področja; * vsaj pet let ustreznih delovnih izkušenj (po končanem univerzitetnem študiju) v železniškem sektorju na položaju, ki je povezan z razpisanim delovnim mestom; * odlično znanje enega uradnega jezika[[1]](#footnote-1) Evropske unije in zadovoljivo znanje še enega uradnega jezika[[2]](#footnote-2) Evropske unije na stopnji, ki omogoča opravljanje delovnih nalog na tem delovnem mestu; * državljanstvo države članice Evropske unije ali držav, ki so podpisnice Sporazuma EGP (Islandija, Lihtenštajn in Norveška); * uživanje vseh državljanskih pravic; * izpolnjene vse zakonske obveznosti glede služenja vojaškega roka[[3]](#footnote-3); * osebnostne lastnosti, potrebne za opravljanje zadevnih delovnih nalog[[4]](#footnote-4); * telesna pripravljenost za opravljanje nalog, povezanih z delovnim mestom.[[5]](#footnote-5)   Vse prijave, ki bodo izpolnjevale pogoje, bodo ocenjene in točkovane na podlagi spodaj navedenih zahtev. Upoštevajte, da bo kandidat, ki ne bo izpolnjeval vseh osnovnih meril, izključen iz izbirnega postopka. Dodatna merila, ki se upoštevajo kot prednost, prinašajo dodatne točke; kandidat, ki jih ne bo izpolnjeval, ne bo izključen iz izbirnega postopka.  **MERILA ZA IZBOR**  Da bo lahko izbirna komisija ocenila kandidatovo usposobljenost ter znanja in veščine, vas prosimo, da predložite nazorna dokazila o svojih poklicnih kvalifikacijah in delovnih izkušnjah, s katerimi dokazujete, da izpolnjujete osnovna in dodatna merila za izbor.   1. *Osnovna merila*  * dobro poznavanje železniškega področja in izkušnje s temi zadevami, zlasti v zvezi z interoperabilnostjo železnic in/ali izdajanjem dovoljenj za vozila; * odlično znanje angleškega jezika (govorno in pisno znanje na stopnji C1); * zmožnost povezovati informacije in tako priti do pomembnih in pravilnih zaključkov (sposobnost upravljanja podatkov); * zmožnost prednostne razporeditve naloge in upravljanja virov, za katere je zaposleni zadolžen (sposobnost opravljanja nalog); * izkušnje na položajih, ki vključujejo upravljanje osebja (sposobnost upravljanja osebja); * dober čut za medosebne odnose (vključno s komunikacijskimi sposobnostmi in spretnostmi zastopanja interesov v večkulturnem okolju); * dobro znanje v zvezi z osebnim upravljanjem (vključno s prožnostjo, vztrajnostjo in konstruktivnim spopadanjem z ovirami); * dobro poznavanje programskega orodja MS Office.  1. *Dodatna merila*  * poznavanje železniške politike in zakonodaje EU; * poznavanje projektiranja in postopka potrjevanja železniških tirnih vozil; * izkušnje z razvojem in izvajanjem politike; * posebne izkušnje z dejanskimi primeri izdajanja dovoljenj za vozila, vključno z neposredno vključenostjo v tovrstne postopke; * posebne izkušnje z delovanjem železniških sistemov (nepremične naprave ali vozila); * praktično znanje drugih uradnih jezikov EU (govorno in pisno znanje na stopnji B2).   Izbirna komisija lahko glede na število prejetih prijav v okviru navedenih izbirnih meril uporabi strožja merila. |

Razpis za delovno mesto upravnega uslužbenca v operativnih enotah

Začasni uslužbenec (v razredu AD 8 v skladu s členom 2(f)) – za oblikovanje rezervnega seznama – ERA/AD/2017/001-OPE

|  |  |
| --- | --- |
| *Datum objave:* 13/02/2017 | *Rok za prijavo:* 13/03/2017 (do 23.59 po srednjeevropskem času, krajevnem času v Valenciennesu) |
| *Vrsta pogodbe:* začasni uslužbenec 2(f)  *Funkcionalna skupina in razred:* AD 8 | *Kraj zaposlitve:* Valenciennes, Francija |
| *Trajanje pogodbe:* štiri leta z možnostjo podaljšanja za največ štiri leta. Če se pogodba podaljša dvakrat, se spremeni v pogodbo za nedoločen čas. | *Mesečna osnovna plača:*6 502,76 EUR na 1. stopnji s 13,8‑odstotnim korekcijskim koeficientom (od 1. 7. 2016) in posebni dodatki, kadar je to ustrezno |
| *Enota:* glej spodaj. | |
| *Prijave je treba poslati izključno po elektronski pošti na naslov:* jobs@era.europa.eu | *Rezervni seznam velja do:*31. 12. 2018 (veljavnost rezervnega seznama je mogoče podaljšati) |

|  |
| --- |
| *AGENCIJA* |
| Agencija Evropske unije za železnice (v nadaljnjem besedilu: agencija) je bila ustanovljena z Uredbo (EU) št. 2016/796 Evropskega parlamenta in Sveta z dne 11. maja 2016. Naša naloga je zagotoviti boljše delovanje železniškega sistema v službi družbe, to pa dosegamo s prispevanjem k oblikovanju enotnega evropskega železniškega območja brez meja z zagotavljanjem visoke ravni varnosti, z razvojem skupnega pristopa k varnosti v evropskem sistemu za upravljanje železniškega prometa (ERTMS) ter spodbujanjem poenostavljenega dostopa uporabnikov do evropskega železniškega sektorja. Poleg tega bo agencija od leta 2019 delovala kot evropski organ, ki bo prevoznikom v železniškem prometu izdajal enotna varnostna spričevala na ravni EU, vozilom dovoljenja za obratovanje v več kot eni državi in predhodne odobritve za infrastrukturo ERTMS. Agencija ima sedež v francoskem kraju Valenciennes, v Lillu pa ima središče za sestanke. Trenutno ima zaposlenih 160 ljudi.  Za več informacij o agenciji obiščite naše spletišče: [http://www.era.europa.eu](http://www.era.europa.eu/) |

|  |
| --- |
| *PRIJAVNI POSTOPEK* |
| Če kandidati želijo, da je njihova prijava **veljavna**, morajo predložiti naslednje dokumente:   * podroben življenjepis (izključno v obliki življenjepisa EU). Preverite na spletnem naslovu:   <http://europass.cedefop.europa.eu/sl/documents/curriculum-vitae/templates-instructions;>   * spremni dopis na največ dveh straneh, v katerem kandidat pojasni, zakaj ga zanima delovno mesto in kakšna bo njegova dodana vrednost za agencijo, če bo izbran; * preglednico meril o izpolnjevanju pogojev (glej prilogo).   **Kandidati, ki ne bodo upoštevali zgornjih navodil, bodo izključeni iz izbirnega postopka.**  Ker je delovni jezik v agenciji angleščina, kandidate pozivamo, naj se zaradi lažje izvedbe izbirnega postopka prijavijo v angleščini.  Prijave je treba poslati po elektronski pošti na naslov [**jobs@era.europa.eu**](mailto:jobs@era.europa.eu) najpozneje do **13/03/2017** do 23.59 po srednjeevropskem času (krajevnem času v Valenciennesu), **pri čemer naj v vrstici z zadevo jasno navedejo sklicno številko razpisa.**  Prijav, poslanih po telefaksu ali navadni pošti, ne bomo upoštevali.  Če se na kateri koli stopnji postopka ugotovi, da so informacije, ki jih je navedel kandidat, netočne, se lahko zadevni kandidat izključi iz izbirnega postopka.  Kandidati ne smejo vzpostaviti neposrednega ali posrednega stika s člani izbirne komisije, prav tako ne sme tega nihče storiti v njihovem imenu. Organ, pooblaščen za sklepanje pogodb (v nadaljnjem besedilu: AACC), si pridržuje pravico izključiti vsakega kandidata, ki teh navodil ne bo upošteval.  Oblikovan bo rezervni seznam, ki bo veljal do **31. 12. 2018**. Njegovo veljavnost je mogoče podaljšati, če se tako odloči organ AACC. Rezervni seznam se lahko uporabi za zaposlitev kandidatov na druga delovna mesta z enakim opisom del in nalog, kot velja za zgoraj opisano delovno mesto.  **Upoštevajte, da se lahko zaradi velikega števila prijav, ki jih lahko prejmemo do izteka roka za njihovo oddajo, v sistemu pojavijo težave pri obdelavi velike količine podatkov. Kandidatom zato svetujemo, da prijave pošljejo dovolj zgodaj.**  **Opozorilo:** dokazil (npr. overjenih kopij diplom/spričeval, dokazil o izkušnjah itd.) naj kandidati na tej stopnji postopka NE pošiljajo, morda pa jih bodo morali na zahtevo predložiti pozneje. Kandidatom dokumentov ne bomo vrnili. |

|  |
| --- |
| *IZBIRNI POSTOPEK* |
| Kandidati bodo izbrani po naslednjem postopku:   1. izbirna komisija preveri vse prijave na podlagi meril o veljavnosti in izpolnjevanju pogojev; 2. kandidati, ki izpolnjujejo merila o izpolnjevanju pogojev, so ocenjeni na podlagi meril za izbor; 3. izbirna komisija oceni spremne dopise in življenjepise kandidatov, ki izpolnjujejo pogoje, ter naredi ožji seznam kandidatov, ki najbolje izpolnjujejo merila za izbor iz razpisa; 4. kandidati, ki zberejo najvišje število točk pri predhodnem preverjanju meril za izbor, so povabljeni na razgovor; 5. izbirna komisija opravi razgovore in preizkuse s kandidati z ožjega seznama; 6. pisni preizkus se opravi v angleščini; 7. razgovor se opravi v angleščini. Če je vaš materni jezik angleščina, se med razgovorom preizkusi znanje drugega jezika, navedenega v življenjepisu; 8. kandidat je povabljen na dodatno ocenjevanje v poseben ocenjevalni center. To ocenjevanje poteka v angleščini; 9. izbirna komisija na podlagi rezultatov razgovorov in pisnih preizkusov predlaga organu AACC seznam ustreznih kandidatov[[6]](#footnote-6). Seznam se sestavi po abecednem vrstnem redu, priloži pa se mu podroben pregled točk, doseženih pri razgovoru in pisnem preizkusu (če je ustrezno). Kandidati, ki na razgovoru in pisnih preizkusih (če je ustrezno) dosežejo zahtevano število točk, se uvrstijo na rezervni seznam (če je ustrezno). Kandidati naj upoštevajo, da vključitev na rezervni seznam ni jamstvo za zaposlitev; 10. organ AACC pred zaposlitvijo začasnega uslužbenca preveri, ali ima kandidat kakršen koli osebni interes, ki bi lahko oviral njegovo neodvisnost, oziroma ali zanj velja katero koli drugo navzkrižje interesov. Kandidat na posebnem obrazcu organ AACC obvesti o vseh dejanskih ali morebitnih navzkrižjih interesov. Organ AACC po potrebi sprejme ustrezne ukrepe; 11. rezervni seznam velja do 31. 12. 2018. Podaljšati ga je mogoče na podlagi odločitve organa AACC; 12. ustrezni kandidati se zaposlijo na podlagi odločitve organa AACC. Preden se kandidatu z rezervnega seznama ponudi zaposlitev, se lahko od njega zahteva razgovor z izvršnim direktorjem. |

|  |  |
| --- | --- |
| *POVZETEK POGOJEV ZA ZAPOSLITEV:* | |
| 1. osebni prejemki so oproščeni nacionalnih davkov; namesto tega se plača davek Evropske unije pri viru;  2. letni dopust vključuje dva dneva na koledarski mesec ter dodatne dneve glede na starost in razred, dva dneva in pol za obisk matične države, odobren uslužbencem, upravičenim do izselitvenega dodatka, in dodatno povprečno 16 dni državnih praznikov na leto;  3. splošno in ustrezno strokovno usposabljanje ter možnosti za poklicni razvoj;  4. vključitev v pokojninski sistem EU (po desetih letih službovanja);  5. vključitev v skupni sistem zdravstvenega zavarovanja EU, nezgodno zavarovanje in zavarovanje za primer poklicne bolezni, nadomestilo za primer brezposelnosti in invalidnina ter potovalno zavarovanje. | **Zaposleni so lahko glede na posameznikove osebne okoliščine in matični kraj upravičeni tudi do:**  6. izselitvenega dodatka ali nadomestila za prebivanje v tujini;  7. gospodinjskega dodatka;  8. otroškega dodatka;  9. dodatka za izobraževanje;  10. nadomestila za nastanitev in povračila stroškov selitve;  11. začetne hranarine;  12. drugih ugodnosti (povračila potnih stroškov ob nastopu zaposlitve itd.).  Dodatne informacije o zadevnih pogojih so na voljo v **Prilogi VII h Kadrovskim predpisom** (strani 96–110):  <http://eur-lex.europa.eu/LexUriServ/LexUriServ.do?uri=CONSLEG:1962R0031:20140101:SL:PDF> |

|  |  |
| --- | --- |
| *ZAVEZE* | |
| **Zaveza za spodbujanje enakih možnosti**  Agencija izvaja politiko enakih možnosti in spodbuja, da se prijavijo vsi kandidati, ki izpolnjujejo merila o izpolnjevanju pogojev in merila za izbor brez vsakega razlikovanja na podlagi državljanstva, starosti, rase, političnega, filozofskega ali verskega prepričanja, spola ali spolne usmeritve ter ne glede na invalidnost, stan ali druge družinske razmere. | **Pritožbeni postopek**  Če kandidat meni, da je bila storjena napaka glede izpolnjevanja pogojev njegove prijave, lahko zaprosi za ponovno presojo. V ta namen lahko vloži zahtevek za ponovno presojo v 20 koledarskih dneh po tem, ko po elektronski pošti prejme obvestilo o zavrnitvi prijave. V zahtevku za ponovno presojo je treba navesti sklicno številko zadevnega izbirnega postopka in jasno navesti merila o izpolnjevanju pogojev, v zvezi s katerimi se zahteva ponovna presoja, ter razloge za ponovno presojo. Zahtevek je treba poslati na poseben elektronski naslov agencije (jobs@era.europa.eu).  Kandidat bo o odločitvi izbirne komisije v zvezi z zadevo obveščen v 15 koledarskih dneh po prejemu njegovega zahtevka. |

|  |  |
| --- | --- |
| *PRITOŽBENI POSTOPEK* | |
| Če kandidat meni, da je bil zaradi določene odločitve resno oškodovan, lahko vloži upravno pritožbo v skladu s členom 90(2) Kadrovskih predpisov za uradnike in Pogojev za zaposlitev drugih uslužbencev Evropske unije ter jo pošlje na naslov:  Executive Director  European Union Agency For Railways  120, rue Marc Lefrancq  FR – 59300 Valenciennes  Pritožbo je treba vložiti v treh mesecih po tem, ko je kandidat obveščen o dejanju, zaradi katerega je bil oškodovan.  Če se pritožba zavrne, se lahko kandidat v skladu s členom 270 Pogodbe o delovanju Evropske unije in členom 91 Kadrovskih predpisov za uradnike Evropske unije in Pogojev za zaposlitev drugih uslužbencev Evropske unije pritoži pri Splošnem sodišču Evropske unije:  The General Court of the European Union  Rue du Fort Niedergrünewald  L-2925 Luxembourg  <http://curia.europa.eu/>  Upoštevajte, da organ AACC ni pristojen za spreminjanje odločitev izbirne komisije. Sodišče dosledno upošteva stališče, da široka diskrecijska pravica izbirne komisije ne more biti predmet ponovne presoje sodišča, razen ob kršitvi pravil, s katerimi se urejajo postopki izbirnih komisij. | Mogoče se je pritožiti tudi pri evropskem varuhu človekovih pravic v skladu s členom 228(1) Pogodbe o delovanju Evropske unije ter pogoji iz Sklepa Evropskega parlamenta z dne 9. marca 1994 o pravilih in splošnih pogojih, ki urejajo opravljanje funkcije varuha človekovih pravic, objavljenega v Uradnem listu Evropske unije L 113, 4. 5. 1994. Pritožbo je treba poslati na naslov:  European Ombudsman  1, Avenue du Président Robert Schuman – CS 30403  FR – 67001 Strasbourg Cedex  [http://www.ombudsman.europa.eu](http://www.ombudsman.europa.eu/)  Opozarjamo, da pritožbe, naslovljene na evropskega varuha človekovih pravic, nimajo odložilnega učinka v zvezi z rokom iz člena 90(2) in člena 91 Kadrovskih predpisov za uradnike Evropske unije za vložitev pritožb oziroma pravnih sredstev na Sodišču za uslužbence Evropske unije v skladu s členom 270 Pogodbe o delovanju Evropske unije. |

|  |  |
| --- | --- |
| *VARSTVO PODATKOV* | |
| Podatke, ki jih predložite, obdelujemo zaradi obravnavanja vaše prijave z vidika možnega predizbora in zaposlitve pri agenciji.  Osebni podatki, ki jih zahtevamo od vas, se obdelujejo v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti ter o prostem pretoku takih podatkov. | Glej povezavo:  <http://www.era.europa.eu/The-Agency/Jobs/Pages/HR-Privacy-Statement.aspx> |

1. Vaš materni jezik ali drug uradni jezik EU, če vaše znanje tega jezika ustreza stopnji C1 iz skupnega evropskega referenčnega okvira za jezike (CEFR) <http://europass.cedefop.europa.eu/sl/resources/european-language-levels-cefr> [↑](#footnote-ref-1)
2. Znanje vašega drugega uradnega jezika EU ustreza vsaj stopnji B2 iz skupnega evropskega referenčnega okvira za jezike (CEFR). [↑](#footnote-ref-2)
3. Če velja taka obveznost. [↑](#footnote-ref-3)
4. *Izbrani kandidat bo moral pred zaposlitvijo predložiti potrdilo o nekaznovanosti.* [↑](#footnote-ref-4)
5. Izbrani kandidat bo pred zaposlitvijo opravil pregled v zdravstvenem centru, ki ga določi agencija ERA, za potrditev izpolnjevanja zahtev iz člena 28(e) Kadrovskih predpisov za uradnike in Pogojev za zaposlitev drugih uslužbencev EU. [↑](#footnote-ref-5)
6. Upoštevajo se samo tisti kandidati, ki so dosegli najmanj 50 % skupnega števila točk. [↑](#footnote-ref-6)